Omnis homo, quamdiu in salo mundanæ conversationis sub gravi fasce mole obrutus peccaminum agonizat, remedii genus quod ad salutem ipsi prosit necesse est modis omnibus ut expetat. Quod genus remedii non aliter adquiritur, nisi pie ac juste vivendo et sua, si prevalet, pauperibus impertiendo, juxta Dominicam vocem qua precipit obsecundantibus sibi, ut tesaurizent sibi in hoc seculo quod eis expediat in futuro. Quapropter noverint tam presentes quam futuri, quot ego Gyraldus sacerdos, dono loco Cluniaco in onore apostolorum Petri et Pauli consecrato, pro remedio anime mee, aliquid ex rebus propriis que sunt site in pago Matiscensi, in villa Casellaco, curtile videlicet unum cum superposito, abens in longum perticas XIIII, a meridiano fronte VIIII, a cercio VI. Et in eadem villa vineam unam, ab oriente perticas V et pedes II, ab occidente perticas V, a meridie perticas V ac pedes IIII, a septentrione XI perticas et pedes VII. Et in alia villa que vocatur Masiliaco, dono vineam undique terminatam terra Sancti Petri, habentem ab oriente perticas V, ab occidente similiter, a meridie IIII, ab aquilone IIII. Ea scilicet ratione, ut ab hac die inantea habitatores supradicti loci teneant et possideant res denominatas, sine ulla contradicente persona, et sine consuetudinario servitio. S. Giraldi presbiteri, qui donacionem istam fecit et firmari rogavit. S. Otoni comitis. S. Renaldi, filii ejus. S. Otonis. S. Gauzeranni. S. Flotberti. S. Isimbranni. S. Raculfi. S. Acilini. S. Milonis. S. Duranni. S. Clementis. S. Arnulfi. Data per manum Bernardi, IIII idus maii, regnante Roberto rege.